Buena Vista

Buena Vista ta un bario den nortwest di Willemstad na Kòrsou i ta inkluí e besindarionan Juanota, Bellevue, Bivak, Normandie i Buena Vista. E bario ta situá panort di e refineria Isla.

Desde meimei i fin di aña 1920 Buena Vista a surgi komo un área di biba di mayoria trahadónan lokal ku tabata traha na Shell. Mas despues, meimei di dékada 1940, gobièrnu di Kòrsou a kuminsá ku konstrukshon di kas sosial i a konstruí kasnan popular entre otro na Buena Vista. Na 1959 a lanta un parokia den bario i a konsagrá un misa katóliko chikito na Santo Domingoweg, yamá La Birgen Milagrosa. Segun senso di 2011 tabatin 3.892 habitante na Buena Vista. E densidat di poblashon di e bario aki tabata 2.639 persona pa kilometer kuadrá.Curaçao Census 2011 Neighbourhood Data Viewer Central Bureau of Statistics (via http://www.cbs.cw) 

 Persona konosí 
Personanan konosí di Buena Vista ta:
 Jandino Asporaat
 Soraida Juliana, e mihó picher di softbòl femenino ku Kòrsou a yega di konosé.
 Tirzo Martha
 Frank Martinus Arion

Category:Willemstad